સની લીઓની પોતાને ખૂબ જ નસીબદાર માને છે, કારણ કે તે ‘તેરા ઇન્તઝાર’માં અરબાઝ ખાન સાથે કામ કરી રહી છે. શાહરુખ ખાન સાથે ‘રઈસ’માં ડાન્સ-સૉન્ગ કર્યા બાદ હવે તે અરબાઝ સાથે ફિલ્મ કરી રહી છે. આ વિશે પૂછતાં તે કહે છે, ‘હા, આ વાત સાચી છે. હું અરબાઝ સાથે કામ કરવા માટે ખૂબ જ ઉત્સુક છું. મને નથી ખબર કે મને મારું જીવન કઈ સાઇડ લઈ જઈ રહ્યું છે, પરંતુ જે કંઈ થાય છે એ ચોક્કસ કારણ માટે જ થાય છે. આ માટે હું પોતાને ખૂબ જ નસીબદાર માનું છું. મારી સાથે બૉલીવુડમાં હંમેશાં સારું જ થયું છે અને એ માટે હું દરેકની આભારી છું.’